Мантрым (імя)

**Мантры́м** (*Мунтрым*, *Мунтрыма*, *Мондрым*) — мужчынскае імя і вытворнае ад яго прозьвішча **Монтрым**.

## Паходжаньне

Рымісмунд або Рымунд (Rimismund, Rimund) — імя германскага паходжаньня.
Іменная аснова аснова -мунд- (-мунт-, -монт-) (імёны ліцьвінаў Монтгерд, Валімонт, Жыгімонт; германскія імёны Mundgerd, Walmont, Sigimunt) паходзіць ад германскага *mundô 'рука, абарона, крэўнасьць' або гоцкага munds 'моц розуму, імкненьне', mundrs 'гарлівы, палкі', а аснова -рым- (імёны ліцьвінаў Рымейка, Рымель, Рыман; германскія імёны Rimicho, Riemel, Rimann) — ад гоцкага rimis 'спакой, стрыманасьць, непарухлівасьць'. Такім парадкам, імя Монтрым азначае «непарушная гарлівасьць» (тое ж, што і імя Рымонт). Апроч таго, адзначалася старажытнае германскае імя Montramnus (Mont-ramnus).

Германскі характар літоўскіх імёнаў з асновай -монт- (-мант-) — як і запазычаньне самой асновы з германскіх моваў — сьцьвердзілі францускі лінгвіст-германіст Раймонд Шмітляйн і амэрыканскі лінгвіст Альфрэд Зэн.

Варыянты імя ў гістарычных крыніцах: *Монтримова [печать]*, *Montrimi* (*Montrim*; 1 верасьня 1431 году); *Montrim Markowiensis [tenutarii]* (27 лютага 1434 году); *Muntrim* (1 жніўня 1439 году); *domino Bohdan Mutrymowycz* (25 лютага 1444 году); *Montrimyszki* (3 лістапада 1505 году); *к двору своему к Мунтримишкамъ* (18 лютага 1509 году); *homines nostros districtus [[Мерач|Merecensis]]… Nosa Montrymowicza* (16 жніўня 1511 году); *а Іаном Монтримовичом* (26 студзеня 1516 году); *люди нашы [[Горадня|Городенъское]] волости… [[Нарэйка|Нарка]] Монтрымовича, [[Рудзейка|Родка]] Монтрымовича* (1 студзеня 1519 году); *чоловеки у Троцкомъ повете у Олитскои волости на имя Рачка а Бутя а Мостухна Мондримович* (2 ліпеня 1522 году); *Монтрымъ Юревичъ* (1528 год); *зъ братьею своею Пацомъ, а Бартошомъ, а Миколаемъ, а Яномъ, а Павъломъ Монътримовичомъ* (15 студзеня 1529 году); *отъчыну небожчыка брата нашого Стася Монтърымовича* (4 кастрычніка 1529 году); *Амброжей Мунтримович* (8 траўня 1534 году); *Сусло Монтримович* (1 ліпеня 1542 году); *привилеи… князя Витолта… и короля его милости Жыкгимонта, даные… Монътриму* (31 кастрычніка 1593 году); *Abraham Kazimierz Montrymowicz… Ian Muntrym… Kazimierz Montrym* (1648 год); *Judyta Muntrymowicz* (1831 год); *Karol Muntryma* (1832 год).

## Носьбіты
* Мантрым ( па 1439) — дзяржаўны дзяяч Вялікага Княства Літоўскага, староста маркаўскі; меў сына Багдана
* Ян Мантрымавіч — літоўскі баярын зь Вількамірскага павету, які ўпамінаецца ў 1516 годзе
* Рачок, Буць і Мастухна Мандрымавічы — люді ў Аліцкай воласьці, якія ўпамінаюцца ў 1522 годзе
* Мантрым Юравіч — расенскі баярын, які ўпамінаецца ў попісе войска Вялікага Княства Літоўскага 1528 году
* Стась Мантрымавіч — кернаўскі баярын, які ўпамінаецца ў 1529 годзе
* Амбражэй Мунтрымавіч — літоўскі баярын, які ўпамінаецца ў 1534 годзе
* Ян Станіслававіч Монтрым — расенскі зямянін, які ўпамінаецца ў 1598—1599 гадох
* Лаўрын і Ян Рымкавічы Мантрымовічы — расенскія зямяне, якія ўпамінаюцца ў 1598 годзе
* Сэбастыян Мантрым — шляхціч Полацкага ваяводзтва, які ўпамінаецца ў 1765 годзе

Мантрымовічы (Montrymowicz) — літоўскі шляхецкі род з ваколіцаў Сьвянцянаў.

Монтрымы, Монтрымы-Гуцэвічы, Монтырымы-Філіповічы і Мантрымовічы-Жаковічы — літоўскія шляхецкія роды.

Монтрым (Montrym) і Мантрэймовіч (Montrejmowicz) — прозьвішчы, зафіксаваныя ў XIX стагодзьдзі ў ваколіцах Сувалкаў.

## Глядзіце таксама
* Мунда
* Рым

## Крыніцы

## Літаратура
* 

Катэгорыя:Мужчынскія імёны